Odbojkašice Srbije nove su svetske šampionke! U velikom finalu izabranice Zorana Terzića pobedile su Italiju sa 3:2 (21:25, 25:14, 23:25, 25:19, 15:12).

fivb.org Odbojkašice Srbije slave pobedu

Srpkinje su u Japan stigle kao olimpijske vicešampionke i evropske prvakinje, a izvesno je da će nastaviti niz svetskom medaljom. Ekipa Zorana Terzića prvi put u istoriji je igrala finale planetarnog šampionata, ali je odmah došla do titule. I to na mestu na kome je osvojila prvu svetsku medalju, bronzu 2006 - u Japanu.

Srbija je na putu do finala izgubila samo dva puta i to protiv Japana i Holandije u drugoj rundi, kada je već obezbedila mesto na fajnl-sisku. Da će ući u istoriju srpske odbojkašice nagovestile su već na početku, kada su vezale sedam maksimalnih pobeda, što nije pošlo za rukom nikome još od 1994. godine.

Plave dame su prva selekcija koja je ujedinila evropsku i svetsku titulu, još od Sovjetskog Saveza u sezonama 1989. i 1990. godine.

Rezultat pratite OVDE.

Tekstualni prenost meča

Rasterećenije su u meč ušle Italijanke, pa su igrale lepršavije. Dobro su se postavljale u polju, dobro su hvatale krajnje napadače Srbije pa su povele sa 9:12. Pokušavala je Ognjenovićeva da uposli srednjake, ali se i tu teško prolazilo. Stegnute su bile izabranice Zorana Terzića, pa su prepustile inciijativu rivalkama. Uz nešto veći broj grešaka Srpkinja i svoj sigurniji napad Italijanke su došle do prvog seta.

A strong start from Italy @Federvolley as they control Serbia @ossrb from beginning to end of the first set: it's 25-21 and 1-0 at #FIVBWomensWCH gold medal match!



Join this marvelous game: https://t.co/PSjT2RY9Z8#volleyball#volleyballWCHspic.twitter.com/E0dvIkXilV — Volleyball World (@FIVBVolleyball) October 20, 2018

Povukla je Mihajlovićeva u drugom setu, ispratila je blokom Veljkovićeva, pa je Srbija preuzela inicijativu. Serijom dobrih servisa Buše Srbija je napravila razliku, pa je stigla do 12:7. Promašila je nekoliko napada Egonu, pa su plave dame zadržale kontrolu.

Sigurniji je bio prijem Srpkinja, blok je bio pokretljiviji i na pravom mestu, pa je na drugoj obaveznoj pauzi bilo 16:11.

Odlično su servirale srpske odbojkašice. Na pomereni prijem nisu Italijanke mogle da napadaju kao što su u prvom setu. Zablistala je Mihajlovićeva u drugoj polovini seta, pa je Srbija došla do izjednačenja.

Nisu se demotivisale Italijanke. Pokazale su energiju iz prvog seta. Servisi Boseti ponovo su pomerili prijem Srpkinja, koje su polako padale u igri. Izabranice Davidea Macantija sigurno su došle do 13:16. Posle obavezne pauze, srpske odbojkašice su se ponovo razigrale. Prolazila je Mihajlovićeva na kraju mreže, Veljkovićeva je dobro postavlja blok, pa su se plave dame vratile u igru. Uz nekoliko grešaka Egonu, te dobre servise Buše, Srbija je preokrenula na 20:18. Danesi se, ipak, istakla u završnici, a poen Egonu doneo je drugi set Italiji.

Naljutile su se Srpkinje. Potpuno su zagospodarile terenom pa su povele 8:2. Pokušale su Italijanke ponovo kroz sredinu i pošlo im je za rukom. Pogodila je Kirikela, kuvala je Malinov, pa je na semaforu zasijalo 13:11. Podigla se tada Rašićeva, servirala je odlično Ognjenovićeva, pa su evropske šampionke povele 17:13.

Zapretile su Italijanke, preko Egonu su prišle na 19:17. Ukazala je poverenje Ognjenovićeva tada Veljkovićevoj, koja je osvojila dva vrlo bitna poena, pa su Srpkinje izborile taj-brejk.

fivb.org

Velika borba vodila se u odlučujućem setu. Osetilo se u igri oba tima koliki je ulog. Na servise Egonu preuzela je Italija incijativu 5:7. Posle poena isti igračice, otišlo se na promenu strabna (7:8).

Ipak, nije odustajala Srbija. Servirala je dobro Ognjenovićeva, tešku loptu prošla je Boškovićeva, blokirala je Mihajlovićeva pa je na semaforu zasijalo 10:8.

Šampionski su odigrale Srpkinje završnicu, odlično su se branile, strpljivije su bile od rivala, pa su se radovale najvećem uspehu u istoriji srpske odbojke.